ნევადა

ნევადა ( ) — შტატი ააშ-იშ ბჟადალ ნორთის. თიში ფართობი 286,350 კმ² რე, მახორობა დოხოლაფათ 2.7 მილიონი კოჩი. ათე მაძირაფალით თინა სიდიდათ მაშკვითა დო მახორობათ 35-ა შტატი რე ააშ-ს. ედომუშამი მახორობაშ დოხოლაფათ 2/3 ოხორანს ლას-ვეგასიშ აგლომერაციას, ნამჷთ აკმოდირთუ სუმი დიდი ნოღაშე.http://www.census.gov/popest/cities/tables/SUB-EST2009-04-32.csv. ნევადაშ შტატიშ ნანანოღა რე კარსონ-სიტი.

ნევადა ჯინჯიერო წჷმორინაფილი რე ტიოზეფით დო სემიარიდული ტერიტორიეფით, ნამჷეფით ჯინჯიერი ნორთი მორთილი რე დიდი ღანჩოშ ხურგეფს. დიდი ღანჩოშ ობჟათეშე რინელი რაიონეფი, იდვალუაფუ მოჰავეშ ტიოზიშ ტერიტორიას. შტატიშ დიხეფიშ 86% ააშ-იშ თარობაშ დორხველობას რე შხვადოშხვა იურისდიქციაშ გიმე, მუჭოთ ოურდუმე, თეში ომენოღალე.

ჯოხოდვალა ნევადა მოურს თიშ ხოლოს დვალირი სიერა-ნევადაშ გვალეფიშე, მუთ ესპანურო გეთილი გვალეფს შანენს. ევროპელეფწკჷმა კონტაქტიშა ამდღანერი შტატიშ ტერიტორიას ოხორანდეს ამერიკაშ კვიდრი მახორობა პაიუტეფიიშ, შოშონეფიშ, დო უოშოშ თურეფი."Early Native Americans", "nevada-history.org", accessed Dec 27, 2010 დუდშე ტერიტორია ესპანეთიშ დორხველობას რდჷ დო მიშეშჷ ალტა-კალიფორნიაშ აკოდგინალუაშა, მექსიკაშ დუდიშალაშო ლჷმასშ უკული თიქ მექსიკაშ დორხველობაშა გინორთჷ. 1848 წანაშ ამერიკა-მექსიკაშ ლჷმაშ უკული ტერიტორიაქ ააშ-იშ მაღვენჯალაშა გინორთჷ დო 1850 წანას იუტაშ ტერიტორიაშ ნორთიქ იჸუ. 1859 წანას კომსტოკ-ლოდის ვარჩხილიშ მეგორუაშ უკული ათე აკანაფს დჭყჷ მახორობაშ მალი ტემპეფით ძინაქ, მუქჷთ ხე უნწყუ 1861 წანას ნევადაშ ტერიტორიაშ დორსხუაფას იუტაშ ტერიტორიაშ ბჟადალ ნორთის. 1864 წანაში 31 გიმათუთას ნევადაქ იჸუ ააშ-იშ წკარით 36-ა შტატიქ.Rocha, Guy "Myth #12 – Why Did Nevada Become a State?", "Nevada State Library and Archives", accessed Jan 9, 2011

აზრტული ლაჸაფეფიშ ლეგალიზაფაქ, დიარაშ დო დათხიაშ პროცედურაშ სიეფექ ნევადა XX ოშწანურაშ თარი ტურისტულ ცენტრო გინაშქჷ.Bible, Bill "Protect Gaming's Legacy", "Las Vegas Sun", August 11, 2000, accessed Jan 9, 2011Jain, Priya "Betty Goes Reno", "Slate", July 21, 2010, accessed January 9, 2011 ტურიზმიშ ინდუსტრია შტატიშ მიშნაველიშ თარი წყუ რე."Nevada Employment & Unemployment Estimates for November 2010" , "Nevada Department of Employment, Training, and Rehabilitation" ნევადაშ შტატი მოსოფელს ორქოშ მაწარმებელეფს შქას მაანთხა აბანს რე."Frequently Asked Questions", Nevada Mining Association, accessed January 7, 2011

ნევადას ოფიციალურო „ვარჩხილიშ შტატის“ უძახჷნა თიშ ისტორიას დო ეკონომიკას ვარჩხილიშ დიდი შანულობაშ გეშა. თინა ხოლო ჩინებული რე მუჭოთ „ლჷმას დუნაბადი შტატი“, თიშენ ნამჷდა თიქ დუდიშალა ომენოღალე ლჷმაშ პერიოდის მიპალუ დო „აბზინდიშ შტატი“ სიმბოლური ჩანარიშ გეშა.

ნევადა ააშ-იშ უდიდაში კილერი ტერიტორიაშ მაღვენჯი შტატი რე, ნამჷსჷთ ვაპალუ ოსქირონე ხურგა კანადაწკჷმა დო მექსიკაწკჷმა.

მინი|ლას-ვეგასი
მინი|რინო
მინი|ელკო
მინი|კარსონ-სიტი

 სქოლიო 

 რესურსეფი ინტერნეტის 
 შტატიშ ოფიციალური ხასჷლა 
 ნევადაშ შტატიშ მუნაჩამეფიშ ბაზეფი 
 შტატიშ ტურიზმიშ ხასჷლა
 ნევადაშ შტატიშ სიმბოლოეფი 
 ნევადაშ შტატიშ ალმახანდე 
 ნევადაშ გაცხადებეფი 
 ნევადაშ შტატიშ ბიბლიოთეკა დო არქივი 
 ნევადაშ ენერგია
 USGS-იშ ნანდული ბორჯიშ, გეოგრაფიული დო შხვა ომენცარე რესურსეფი ნევადაშ შტატიშ გეშა
 ააშ-იშ ეჭარუაშ ბიურო 
 ნევადაშ ოლქეფიშ რუკეფი კორობა რუკეფი. ნოღეფიშ დო ოლქეფიშ ერკებული
 ნევადაშ შტატიშ ფაქტეფი 
 ნევადაშ შარაშმარკვიებერი 
 გოჭყოლადირი ნევადა – ნოღა გეძირაფუეფი დო ოგვალე კარაიეფი

კატეგორია:ააშ-იშ შტატეფი